Τιβέριος Σεμπρώνιος Γράκχος (ύπατος το 215 π.Χ.)

Ο Τιβέριος Σεμπρώνιος Γράκχος, λατιν.: Tiberius Sempronius Gracchus (απεβ. το 212 π.Χ. ) ήταν Ρωμαίος της Δημοκρατίας, ύπατος στον Β΄ Καρχηδονιαικό Πόλεμο. Ήταν γιος του Τιβέριου Σεμπρώνιου Γράκχου, που ήταν ύπατος το 238 π.Χ. , ο οποίος μάλλον ήταν ο πρώτος άνδρας από τον κλάδο του γένους του που έγινε ύπατος.

 Βιογραφία 
Αναφέρεται για πρώτη φορά το 216 π.Χ. ως αγορανόμος καθέδρας (curule aedile).  Έγινε διοικητής του ιππικού (magister equitum) στη δικτατορία του Μάρκου Ιούνιου Πέρα μετά την ήττα στις Κάννες.  

Εκλέχθηκε ύπατος για το έτος 215 π.Χ., μετά από συστάσεις του δικτάτορα, του οποίου τις εντολές είχε υπακούσει πιστά, ακόμη και όταν ήταν υποχρεωμένος να εγκαταλείψει τους Ιταλούς συμμάχους στη μοίρα τους.   Ο συνύπατός του Λεύκιος Ποστούμιος Αλβίνος σκοτώθηκε σε μια ενέδρα στη Γαλατία, καθώς επέστρεφε πίσω.  Τότε ο Μάρκος Κλαύδιος Μάρκελλος εκλέχθηκε αντικαταστάτης ύπατος (suffect consul), αλλά η εκλογή του ανακηρύχθηκε άκυρη από τους οιωνοσκόπους (auguri), οι οποίοι τον ανάγκασαν να παραιτηθεί.  Η ακύρωση θεωρήθηκε ότι ήταν το αποτέλεσμα αναταραχής των πατρικίων, που υποστήριζαν ότι δύο πληβείοι δεν μπορούσαν να υπηρετήσουν μαζί ως ύπατοι. Ο Κόιντος Φάβιος Μάξιμος Βερρουκόσος εκλέχθηκε τότε αντικαταστάτης ύπατος, για να υπηρετήσει το υπόλοιπο έτος.  Κατά τη διάρκεια της υπατείας του, ο Γράκχος κινητοποίησε τις δυνάμεις του και πήγε με τον στρατό για να φρουρήσει την Καμπανία και την πόλη της Κύμης μετά την εκλογή και των δύο αντικαταστατών υπάτων. 

Κατά τη διάρκεια της πρώτης του υπατείας, ο Φάβιος και η Σύγκλητος αποφάσισαν να εγγράψουν εθελοντές σκλάβους στον Ρωμαϊκό στρατό σε ξεχωριστές λεγεώνες, με αντάλλαγμα για την ελευθερία τους. Ο Γράκχος διορίστηκε διοικητής των λεγεώνων των σκλάβων. Γρήγορα έγινε γνωστός ως ένας αποτελεσματικός στρατηγός των εθελοντών σκλάβων, κερδίζοντας την πίστη και την εμπιστοσύνη τους για την επιείκειά του, όταν κάποιοι λιποψύχησαν και έτρεξαν από το πεδίο.

Η θητεία του για την υπατεία (pro consule) ανανεώθηκε το 214 π.Χ., ώστε να συνεχίσει να ηγείται των στρατευμάτων των σκλάβων και των απελευθερωμένων. Οι δούλοι του κατέλαβαν την Κύμη και τους απεσταλμένους του Αννίβα στον Φίλιππο Ε ́ της Μακεδονίας. Όταν απέτρεψε τον Άννο (τον ανιψιό του Αννίβα) να ενισχύσει τις δυνάμεις του Αννίβα στην Ιταλία, οι σκλάβοι απελευθερώθηκαν για τις υπηρεσίες τους.

Επανεκλέχθηκε ύπατος για το 213 π.Χ.  Κατά τη διάρκεια της υπατείας του, διόρισε τον Γάιο Κλαύδιο Σέντο ως δικτάτορα για να επιβλέπει τις υπατικές εκλογές και διοίκησε κοντά στη Λουσερία στη βόρεια Ιταλία.  Το επόμενο έτος, όταν έφερε στρατεύματα για να ενισχύσει την Καπύη, αυτός και οι άνδρες του καταλήφθηκαν και σκοτώθηκαν:  ένας Ρωμαίος σύμμαχος που αυτομόλησε, οδήγησε τον Γράκχο σε ένα μέρος, όπου ο Καρχηδόνιος διοικητής Μάγκο Βάρκα περίμενε σε ενέδρα.  Ο Αννίβας έδωσε στον νεκρό στρατηγό πλήρη κηδεία, και επέστρεψε τα οστά του στους στρατιώτες του για την ταφή. 

 Οικογένεια 
Η γυναίκα του είναι άγνωστη, και είχε τουλάχιστον ένα γιο. Ο γιος αυτού εδώ τού Γράκχου, ο Τιβέριος Σεμπρώνιος Γράκχος, έγινε ιερέας το 203 π.Χ. και απεβίωσε, ενώ ήταν οιωνοσκόπος, από την πανώλη το 174 π.Χ.. Ο αδελφός του Πόπλιος Σεμπρώνιος Γράκχος ήταν ο πατέρας του Τιβέριου Σεμπρώνιου Γράκχου που ήταν ύπατος το 177 π.Χ., του οποίου οι γιοι Τιβέριος Σ. Γράκχος και Γάιος Σ. Γράκχος ήταν οι διάσημοι μεταρρυθμιστές.  

 Αναφορές 

 Παραπομπές

 Πηγές





Κατηγορία:Ρωμαίοι ύπατοι του 3ου αιώνα π.Χ.